تورکیه‌نین خاریجی ایشلر ناظیری مولود چاووش اوغلو، ترور تشکیلاتی پ.کا.کا ایله موباریزه چرچیوه‌سینده اولوسلار آراسی تدبیرلر ده آلیناجاغینی آچیقلادی.
پ.کا.کا-یا دستک وئرن‌لرین وطنداش‌لیق‌دان چیخاریلما‌لاری دا داخیل اولماق عذره یئنی دوزنله‌مه‌لره گئدیله جگینی وورغولایان چاووش اوغلو:" "خاریجده بیزیم وطنداشیمیز اولوب دا پ.کا.کا-یا آکتیو دستک وئرن‌لر ایله باغلی وطنداش‌لیق‌دان چیخارما دا داخیل بوتون تدبیرلری گؤرجه‌یک. تک-تک بون‌لاری دا تعقیب ائدیریک." دئدی.
خصوصی بیر تلویزیون کانالینا موصاحیبه وئرن چاووش اوغلو، آوروپا اؤلکه‌لرینده پ.کا.کا-نی قیناماق اوچون دئموکراتیک رئاکسیاسینی گؤسترن تورک‌لره سالدیرانلاری دا تثبیت ائده‌رک لازیمی ایشلرین ائدیله‌جگینی ایفاده ائتدی و تورکیه‌نین طلب‌لرینی یئرینه یئتیرمه‌ین اؤلکه‌لره ایسه "ترورا دستک وئرن اؤلکه" کیمی باخیلاجاغینی بیلدیردی.
پ.کا.کا-نین عراق-دا موصول-ا باغلی تلافر قصبه‌سی اوچون تهدید یاراتدیغی حالدا "ووراریق" خبردارلیغی ائدن چاووش اوغلو: "خصوصیله تلافری، تورکمن‌لره یونلیک بیر تهدید میدانا گتیرمه‌مه‌سی اوچون چوخ یاخین‌دان تعقیب ائدیریک. حاضیرلیغیمیز دا وار. هر آن بورانی دا ووراریق. بورا‌داکی پ.کا.کا عضوو تروریست‌لر ده بیزیم اوچون هر شئی‌دن اول تهدیددیر. " ایفاده‌لریندن ایستیفاده ائتدی.
چاووش اوغلو، سوریه‌نین شیمالی‌نین ترور عنصورلریندن تمیزلنمه‌سی اوچون 24 آوقوستدا تورکیه‌نین لیدئرلیگینده باشلادیلان فیرات قالخانی حرکاتی چرچیوه‌سینده الباب-دان سونراکی هدفین منبیچ اولاجاغینی ایفاده ائتدی.
بؤلگه‌یه آمریکا ایله اورتاق هئیت گؤندردیک‌لرینی ایفاده ائدن چاووش اوغلو، ترور تشکیلاتی پ.کا.کا-نین سوریه قولو اولان پ.ی.د.نین فرات چایی‌نین غرب طرفینه کئچمه‌مه‌سی حالیندا، تورک ساحلی قوه‌لری‌نین لازیمی آددیم‌لاری آتاجاغینی سؤیله‌دی.
چاووش اوغلو، سوریه‌ده آتش کسین تامین ائدیلمه‌سی و سیاسی حل مسئله سینده موذاکیره‌لرین باشلاماسی اوچون 27 دسامبردا مسکو-دا تورکیه، روسیا، ایران آراسیندا اوچلو توپلانتی کئچیریله جگینی بیلدیردی.
